Sonny Boy

«Sonny Boy» er en amerikansk sang, skrevet av Ray Henderson, Bud De Sylva og Lew Brown. Denne hypersentimentale tårepersen var med i talefilmen The Singing Fool fra 1928, hvor den ble fremført av Al Jolson.The Singing Fool – Soundtracks hos Internet Movie Database Jolson spilte den også inn på plate. Hans innspilling fra 1928 ble en hit og millionselger.

Sangeren Eddie Fisher ble alltid kalt «Sonny Boy» av sin familie på grunn av sangens popularitet. Den ble spilt inn på plate samme år som Fishers fødsel. I sin selvbiografi skriver han at til og med etter at han ble gift med Elizabeth Taylor i 1959, tjente $ 40 000 i uka, opptrådte i Las Vegas, tilbrakte tiden med Frank Sinatra og Rocky Marciano og hadde sanger på toppen av listene, kalte hans familie ham fortsatt «Sonny Boy».Fisher, Eddie, Fisher David (Sept. 1999): Been There Done That. New York: St. Martin's Press, ISBN 0-312-20972-X, s. 2

Arild Andresen, piano med gitar og bass spilte den inn i Oslo 11. mars 1955 som første melodi i medleyen «Klaver-Cocktail Nr. 4» sammen med «Top Hat» og «Ain't Misbehavin'». Medleyen ble utgitt på 78-platen His Master's voice A.L. 3514.

 Norsk versjon 
H. Herberth har skrevet en norsk tekst. Den norske tittelen er også «Sonny Boy». 

 Innspilling 
Leif Amble-Næss med piano. Utgitt på 78-platen His Master's Voice X 3122.Se plateetiketten

 Listeplassering 
Jolsons versjon lå som nummer én i tolv uker på den amerikanske listen.CD liner notes Chart Toppers of the Twenties. 1998. ASV Ltd.

 Referanser 

Kategori:Sanger fra USA
Kategori:Sanger fra 1928